SEBUAH SIRI DOKUMENTARI NETFLIX
Alam semesta
menyediakan planet kita dengan bahan yang diperlukan untuk hidupan hidup
dan membesar.
Tenaga mengalir dalam badan kita.
Ritma harian yang kita ikut.
Unsur yang membentuk kita.
Tapi di sebalik semua keajaiban ini,
terdapat kuasa misteri…
yang memungkinkan segala perkara.
Graviti.
Ia mengawal segala kedudukan.
Ia membentuk setiap bintang…
dan membentuk setiap planet.
Membimbing setiap kehidupan.
Ia daya tarikan utama.
Sangat mendalam. sehingga ia menyatukan dua jiwa muda…
dalam pencarian pasangan sempurna.
DAYA TARIKAN
Di Lautan Selatan, lebih 2,000 kilometer dari Antartika…
GEORGIA SELATAN
…terletak pulau yang terdedah kepada angin di Georgia Selatan.
Tempat tinggal koloni
setengah juta penguin raja.
Hari yang penting bagi dua penguin.
Ibu bapa baharu.
Selama lebih 50 hari,
ia bergilir-gilir menjaga telur yang berharga supaya selamat…
dan hangat.
Hari ini, tiba masanya untuk menjemput ketibaan anak jantannya di dunia.
Rocky yang kecil,
inilah dunia yang luas.
Di seberang pulau,
seekor anak penguin menyapa dunia.
Anak betina.
Paloma.
Rocky dan Paloma belum tahu, tapi dua penguin itu ditakdirkan bersama.
Daya tarikan di luar kawalan
akan menyatukan dua penguin.
Kuasa ini bukan sekadar buat Rocky dan Paloma berdiri di atas tanah,
ia mengekalkan atmosfera planet kita.
Buat Bumi terus mengelilingi Matahari.
Matahari mengelilingi pusat galaksi kita,
dan galaksi menari dan berputar di sekeliling satu sama lain
pada skala paling besar.
Graviti mengawal semua benda di alam semesta kita,
menghubungkan segalanya.
Daripada bintang paling jauh,
kepada penguin paling kecil.
Tapi Rocky dan Paloma tidak terfikir tentang kewujudannya di kosmos ini,
hanya makanan seterusnya.
Ia mengambil segala usaha ibu bapa yang prihatin…
untuk memenuhi selera makan yang tidak pernah puas.
Tugas yang sukar…
dan tidak pernah selesai.
Ia buat sehabis baik untuk menggemukkan anak sebelum musim sejuk.
Sebab semakin besar Rocky dan Paloma,
semakin pendek jangka siang.
Makanan semakin sukar dicari.
Ibu bapa penguin perlu meninggalkan pulau…
dan mengembara beratus kilometer di laut
untuk mencari makanan
dan meninggalkan anak-anak penguin selama berbulan untuk berdikari.
Tangisan Paloma tidak terjawab…
apabila malam pertama yang sunyi menyapa.
Saat paling gelap dalam kehidupan anak penguin.
Namun ia tidak boleh dibandingkan dengan saat paling gelap alam semesta.
Suatu masa dahulu, sebelum kewujudan Bumi,
Matahari,
atau bintang,
cahaya langsung tidak wujud.
13.5 BILION TAHUN LALU
Alam semesta hanya jaringan gas yang gelap dan padat.
Namun, graviti mula menunjuk keajaibannya.
Graviti merupakan asas kepada segalanya.
Sebahagian jaringan ditarik bersama…
menjadi segumpal jirim…
yang terus membesar.
Sehingga ia menjadi sangat besar, ia runtuh ke dalam,
menjadi hidupan…
sebagai bintang pertama.
Graviti terus bekerja,
mengukir jaringan julung menjadi lebih banyak bintang,
menariknya ke arah satu sama lain
dan menjadi galaksi yang luas.
Daripada kekosongan,
graviti membentuk seluruh alam semesta yang penuh dengan kemungkinan
yang masih menghiasi langit malam kita.
Tapi cahaya dari bintang yang jauh tidak boleh buat anak penguin rasa hangat.
Ibu bapa di lautan,
Rocky dan Paloma semakin kurus,
menjadi semakin lemah.
Pelindung anak penguin daripada kesejukan
hanyalah bulu
dan satu sama lain.
Kelangsungan hidup bergantung pada ketepatan tarian satu bintang
dan satu planet,
yang direka tari oleh graviti selama empat setengah bilion tahun lalu.
Daripada lebihan debu dan gas semasa pembentukan Matahari,
graviti menarik semua batu kasar bersama.
Dari masa ke masa membentuk ia menjadi sebuah planet.
Ia berbeza daripada tempat tinggal kita sekarang,
tapi ia memiliki potensi untuk hidupan.
Bermandikan sinaran cahaya Matahari yang baru lahir.
Matahari yang sama, selepas berbilion tahun, kini terbit.
Memberi isyarat kepada ibu bapa Rocky dan Paloma,
ia masa untuk kembali ke Georgia Selatan…
dengan perut yang penuh dengan ikan.
Apabila matahari menyinari pantai, sekali lagi, pulau menjadi tempat tinggal.
Perjalanan ke pantai sesuatu yang mudah.
Ibu bapa Rocky perlu mencari anaknya
dalam kalangan beribu penguin lain.
Di pantai, ibu bapa Paloma menerima isyarat istimewa Paloma
dan terus menemui Paloma.
Akhirnya, ibu bapa Rocky dengar
tangisan yang sangat jelas…
anak kecilnya.
Suara Rocky memiliki tanda unik yang hanya dikenali ibu bapanya.
Penyatuan semula keluarga.
Dua perut anak itu
kenyang akhirnya.
Daripada bintang pertama sehinggalah kelahiran galaksi,
Matahari, dan planet,
graviti menetapkan peringkat kehidupan.
Tapi untuk Bumi menjadi tempat tinggal,
graviti perlu menghantar sedikit kecamukan kepada kita,
Supaya evolusi boleh bersemarak.
Beberapa bulan telah berlalu.
Rocky dua kali lebih besar
dan bersedia untuk cinta.
Tapi ia bukan bujang yang berkelayakan
jika ia tidak cergas dan kacak.
Pertama, pakaian baharu.
Menukar bulu yang comel dan gebu
kepada kot yang berkilat dan kalis air.
Ia bersedia untuk renangan pertama.
Di seberang pantai,
Paloma pun sudah bersedia.
Selepas seumur hidup bermain di darat,
ia menakutkan bagi kedua-dua penguin.
Rocky sangka ia berenang,
tapi Paloma yang berenang.
Akhirnya Rocky sedar ia perlu berada di dalam air untuk berenang.
Burung-burung muda ini akan mengembara selama dua tahun…
dalam perjalanan yang berasingan.
Ada kekayaan agung menanti di lautan,
atas ihsan graviti…
dan jiran terdekat kita.
4.4 BILION TAHUN LALU
Sejurus selepas planet kita terbentuk,
ia bertembung dengan dunia muda lain.
Daripada serpihan yang bersepah,
graviti membentuk teman pengembara Bumi…
iaitu Bulan.
Impak itu menghentam Bumi yang masih muda sehingga ia senget…
dan huru-hara,
berputar dan berpusing dengan sangat laju.
Tapi selama berbilion tahun,
tarikan graviti Bulan menjinakkan Bumi.
Bulan semakin jauh.
Putaran Bumi semakin perlahan.
Ia telah mengubah kisah Bumi.
Putaran perlahan bermaksud jangka siang lebih panjang,
dan lebih banyak jam untuk cahaya matahari menembusi lautan secara berterusan…
mencipta keadaan yang sesuai untuk hidupan pertama lahir.
Langkah pertama dalam labirin kehidupan bawah air
yang semakin membesar.
Akhirnya memenuhi lautan dengan keajaiban di luar bayangan.
Keajaiban ini menyediakan ekosistem yang lengkap
untuk dua penguin yang sangat lapar,
terpisah beratus kilometer di lautan terbuka.
Paloma telah tiba di perenggan kutub…
tempat Lautan Selatan bertemu lautan lebih hangat Atlantik,
Pasifik, dan Lautan Hindi.
Di sini, khasiat berpusar di bawah,
memberi makan beribu spesies.
Termasuk ikan lantera, ikan kegemaran penguin raja.
Ia hidup jauh di dasar air.
Namun ia bukan masalah bagi Paloma.
Ia mampu memburu sejauh 300 meter di bawah permukaan.
Penguin mampu menyelam dan memburu pada kedalaman yang dalam.
Namun untuk memahami penyesuaian yang mengagumkan ini,
anda perlu tahu kegiatan graviti semasa 66 juta tahun lalu.
Di bahagian sejuk sistem suria,
berjuta ketulan ais dan batu mengelilingi Matahari.
Selalunya asteroid ini tidak bermasalah.
Tapi kadangkala ia mengganggu.
Di kawasan luar jaluran asteroid,
terdapat satu batu, sejauh sepuluh kilometer,
telah terdedah kepada Matahari selama beribu tahun.
Sedikit demi sedikit,
pemanasan mula mengubah tempat asteroid, digelar Chicxclub. Ia keluar dari orbit.
Sehingga graviti muncul,
menariknya ke arah Matahari…
dan asteroid itu berlanggar dengan Bumi.
Pada kelajuan 72 ribu kilometer sejam.
Impak itu mencetuskan gelombang plasma yang sangat panas,
menyebabkan kebakaran hutan dan kemusnahan di serata planet,
dan menghalang Matahari.
Tiga perempat spesies Bumi terhapus.
Ia berita buruk bagi dinosaur,
tapi berita baik bagi penguin raja.
Lebih kecil dan ringan,
burung terselamat daripada impak itu.
Ia berterbangan ke merata tempat.
Pemangsa besar telah pupus,
lautan penuh dengan ikan.
Leluhur penguin menjadi penyelam mahir.
Menyelam lebih jauh
dan lebih lama di bawah
sehingga, lama-kelamaan, ia hilang kemampuan untuk terbang.
Dulu ia berterbangan di langit…
kini ia berenang di lautan.
Penyesuaian sangat berharga yang dimanfaatkan oleh Rocky dan Paloma.
Ia lebih cergas dan kuat,
ia bersedia untuk kembali ke pantai kelahiran
untuk mencari pasangan.
Tapi kepulangannya terganggu…
oleh paus pembunuh.
Satu-satunya paus yang makan penguin.
Paloma bergerak lebih laju.
Ia perlumbaan hingga ke garisan penamat.
Paus pembunuh laju,
tapi penguin raja lebih laju.
Paloma terlalu pantas untuk dikejar.
Tapi Rocky menyorok di hutan kelpa berdekatan pantai.
Paus pembunuh yang kelaparan langsung tidak berganjak.
Rocky nampak jalan selamat
dan bergegas ke pantai.
Ia memang dah mahir berenang sekarang.
Dah dua tahun ia berenang di lautan.
Segalanya untuk pencarian agung.
Pencarian cinta.
Graviti membentuk Matahari, Bumi, dan Bulan,
mencipta rumah yang stabil untuk hidupan di planet
dan memacu evolusi ke arah baharu.
Tapi kisah Rocky dan Paloma memerlukan satu babak lagi,
dicipta oleh graviti
dalam jantung Matahari yang membara.
Cahaya.
Bintang kita hanya bersinar kerana,
di tengahnya, pertarungan sengit berlaku.
Graviti ditarik ke dalam…
sementara tekanan yang kuat menolak.
Perang graviti ini…
menyebabkan atom berlanggar dan berlakur.
Melepaskan poket tenaga yang kecil
dalam bentuk foton.
Ia bukan saja membanjiri Bumi dengan tenaga untuk kehidupan,
malah ia memberi Bumi cahaya.
Cahaya yang menyimpan keajaiban yang tersembunyi.
Dalam setiap pancaran cahaya,
terdapat pelangi.
Setiap foton memiliki panjang gelombang yang unik
dan berinteraksi dengan bahan yang membentuk dunia
dengan cara berbeza.
Beberapa panjang gelombang diserap.
Selebihnya terpantul.
Cara gelombang cahaya menyentuh mata menentukan warna yang kita lihat.
Kebolehan untuk melihat warna
memainkan peranan penting dalam permainan cinta penguin.
Setelah bertahun-tahun makan di laut, Rocky cergas dan kuat.
Sifat yang ia perlu untuk menarik hati pasangan.
Pigmen yang ia sintesis sendiri
buat bulu ia berwarna kuning terang,
sangat sesuai untuk menunjuk gaya
dan menarik perhatian seekor burung dalam kumpulan ini…
yang hanya melihat Rocky.
Paloma.
Cahaya bintang memantul pada retina di belakang mata Paloma.
Di sini, berjuta sel kon bekerja untuk menyahkod setiap panjang gelombang,
membolehkan Paloma untuk membezakan satu warna dengan warna lain.
Dalam sekelip mata,
pasangan mabuk cinta ini bukan sekadar mampu melihat dunia yang dikongsi
malah memahami dunia itu
dan menemui teman sejiwa.
Percintaan ini bertukar menjadi tarian yang direka dengan cermat.
Setiap penguin mempamerkan bulu kuning yang mempesonakan…
untuk mengagumi penguin lain.
Penguin lain mencuba nasib, tapi hajat tidak kesampaian.
Bulu kuning Rocky
bukan satu-satunya tarikan Rocky.
Apabila ia geleng kepala,
ia mengekod mesej rahsia…
dalam sinar ultraungu.
Paruh menangkap sinaran Matahari
dan memantulkan sinaran.
Disebabkan satu sel kon ekstra,
Rocky dan Paloma mampu melihat warna di luar jangkauan kita.
Isyarat sinar ultraungu ini menawan hati Paloma.
Ia pasangan yang sepadan.
Membesarkan anak penguin tidak mudah.
Ibu bapa penguin perlu berada dalam keadaan sangat cergas.
Bulu kuning yang mengagumkan dan paruh yang berkilau
ialah bukti kekuatan dan kemampuan,
sifat penting untuk membesarkan keluarga.
Dalam beribu-ribu burung,
Rocky dan Paloma…
menemui satu sama lain.
Daripada getaran pertama dalam jaringan kosmos…
sehinggalah kelahiran Matahari,
planet,
dan Bulan,
impak yang telah menulis sejarah Bumi
sehingga kuasa yang menghidupkan Matahari, mewarnai dunia kita dengan warna,
graviti memainkan peranan dalam semua peristiwa ini.
Menyatukan dua penguin ini untuk menemui detik istimewa…
di pulau istimewa ini.
Sejurus sebelum sesuatu yang lebih istimewa dihantar ke Bumi.
Rocky dan Paloma akan menimang cahaya mata.
Membawa hidupan baharu,
dan mungkin cinta baharu,
dengan graviti sebagai pembimbing setia.
Di serata bumi,
kehidupan mempesona dalam kepelbagaian.
Ia mengambil masa 13.8 bilion tahun untuk tiba di detik berharga
dalam masa dan ruang.
Setiap haiwan dibuat daripada bintang,
diselaraskan dengan planet,
dan dikekalkan dengan hadiah dari kosmos
yang tiba secara kebetulan.
Semuanya terletak dengan teratur
oleh daya tarikan asal yang muktamad.
Kisah alam semesta kita
merupakan kisah yang menceritakan tentang kewujudan hidupan di planet ini…
yang digelar rumah.
Kisah yang masih ditulis.
Terjemahan sari kata oleh Zarifah Kamarulhisham